443 ATT DWAR IR-RATIFIKA TA’ KONVENZJONIJIET DWAR PROĊEDURI LEGALI Biex jagħtisetgħa l il Malta li tirratifika konvenzjonijiet internazzjonali dwar in-notifika barra mill-pajjiż ta' dokumenti ġudizzjarji u estraġudizzjarji, dwar il-ġbir ta' xiehda barra mill-pajjiż f'affarijiet ta' xorta ċivili jew kummerċjali, dwar l-aċċess internazzjonali għall-ġustizzja, u dwar l-infurzar ta' sentenzi f'affarijiet ta' xorta ċivili u kummerċjali. L-ATTIV tal-2002, kif emendat bl-Atti III u XIII tal-2004, u III tal-2006. L-ATTIV tal-2002, kif emendat bl-Atti III u XIII tal-2004, u III tal-2006. Taqsima I Preliminari 1. Titolu fil-qosor. It-titolu fil-qosor ta’ dan l-Att huwa Att dwar ir-Ratifika ta’ Konvenzjonijiet dwar Proċeduri Legali. Tifsir. Emendat: III.2006.18. 2. F’dan l-Att, kemm-il darba r-rabta tal-kliem ma tkunx teħtieġ xort’oħra- " awtorità ċentrali " tfisser l-awtorità maħtura taħt l-artikolu 4; " Il-Konvenzjoni tal-Aja tal-1965 " tfisser il-Konvenzjoni dwar in-Notifika Barra mill-Pajjiż ta’ Dokumenti ġudizzjarji u Estraġudizzjarji f’Affarijiet Ċivili jew Kummerċjali, li kienet iffirmata fl-Aja fil-15 ta’ Novembru, 1965, li t-test tagħha qiegħed ffit-Taqsima A tal-Ewwel Skeda li tinsab ma’ dan l-Att; " Il-Konvenzjoni tal-Aja tal-1970 " tfisser il-Konvenzjoni dwar il-Ġbir ta’ Xiehda Barra mill-Pajjiż f’Affarijiet Ċivili jew Kummerċjali, li kienet iffirmata fl-Aja fit-18 ta’ Marzu, 1970, li t-test tagħha qiegħed ffit-Taqsima B tal-Ewwel Skeda li tinsab ma’ dan l-Att; " Il-Konvenzjoni tal-Aja tal-1980 " tfisser il-Konvenzjoni dwar l-Aċċess Internazzjonali għall-Ġustizzja, li kienet iffirmata fl-Aja fil-25 ta’ Ottubru, 1980, li t-test tagħha qiegħed ffit-Taqsima Ċ tal-Ewwel Skeda li tinsab ma’ dan l-Att; " Konvenzjonijiet " kollettivament tfisser Il-Konvenzjoni tal-Aja tal-1965, Il-Konvenzjoni tal-Aja tal-1970 u Il-Konvenzjoni tal-Aja tal-1980; " Malta " għandha l-istess tifsira kif inhu mogħti lilha bl-artikolu 124 tal-Kostituzzjoni [żaħ; " Ministru " tfisser il-Ministru responsabbli għall-ġustizzja; "preskritt " tfisser preskritt b’regolamenti magħmulin mill-Ministru taħt dan l-Att; "Stat Kontraenti " , dwar xi waħda mill-Konvenzjonijiet jew dwarhom kollha, u għall-finijiet ta’ xi waħda mill-Konvenzjonijiet jew ta’ kollha kemm huma hekk kif ikollhom il-forza ta’ liġi f’Malta, tfisser dawk l-iStati, minbarra Malta, li minn żmien għal żmien ikunu speċifikati mill-Ministru b’ordni li jsir taħt l-artikolu 3; " Stat Mhux-Kontraenti " tfisser Stat li ma jkunx Stat Kontraenti. 3. Stati Kontraenti. (1) Il-Ministru jista, b’ordni fil-Gazzetta, minn żmien għal żmien jispeċifika l-iStati Kontraenti, minbarra Malta, għall-finijiet ta’ xi waħda jew kull waħda mill-Konvenzjonijiet. (2) Dak l-ordni għandu jkun jispeċifika d-data meta l-Konvenzjoni partikolari tidħol fis-seħħ, bejn Malta u xi Stat speċifikat fl-ordni. (3) Meta xi Konvenzjoni partikolari tkun tapplika, jew tkun tapplika biss, għal xi territorju partikolari jew għal territorji partikolari speċifikati f’dikjarazzjoni magħmula minn Stat Kontraenti, riferenza għal dak l-iStat fis-subartikoli) għandhom jiftehmu bħala riferenzi għal dak it-territorju jew dawk it-territorji- (a) taħt l-Artikolu 29 tal-Konvenzjoni tal-Aja tal-1965; jew (b) taħt l-Artikolu 40 tal-Konvenzjoni tal-Aja tal-1970; jew (ċ) taħt l-Artikolu 32 jew 33 tal-Konvenzjoni tal-Aja tal-1980, skont il-każ. 4. (1) Il-funzjonijiet ta’ awtorità ċentrali taħt il-Konvenzjonijiet, hawnhekk iżjed ’il quddiem imsemmija "l-awtorità ċentrali", għandhom jitwettqu minn dak l-uffiċċju, dipartiment jew awtorità hekk kif jista’ minn żmien għal żmien jissemma għal dak l-għan mill-Ministru b’avviż fil-Gazzetta. (2) L-awtorità ċentrali għandu jkollha wkoll il-funzjonijiet, setgħat u dmirijiet mogħti jin lilha minn jew taħt dan l-Att. Taqsima II Il-Konvenzjoni tal-Aja dwar in-Notifika Barra mill-Pajjiż ta’ Dokumenti ġudizzjarji u Estraġudizzjarji f’Affarijiet Ċivili jew Kummerċjali (15 ta’ Novembru, 1965) 5. (1) Bla ħsara għad-disposizzjonijiet ta’ din fit-Taqsima, id-disposizzjonijiet tal-Konvenzjoni tal-Aja tal-1965 għandu, bla ħsara għar-riservi li hemmffit-Taqsima A tat-Tieni Skeda, jkollhom il-forza ta’ liġi f’Malta, u għandhom ikunu japplikaw fil-każijiet kollha, f’affarijiet ċivili u kummerċjali, meta jkun hemm okkażjoni ta’ trasmissjoni ta’ dokument ġudizzjarju jew estra ġudizzjarju li joriġina fi Stat Kontraenti li ma jkunx Malta sabiex jiġi notifkat f’Malta, kif ukoll meta jkun hemm okkażjoni li jiġi trasmess dokument ġudizzjarju jew estra ġudizzjarju li joriġina f’Malta għal servizz fi Stat Kontraenti li ma jkunx Malta. (2) Dokumenti li jaqgħu taħt id-disposizzjonijiet ta’ din fit-Taqsima ta’ dan l-Att, u li joriġinaw f’Malta, jkunu trasmessi- (a) direttament mill-awtorità ċentrali, fil-każ ta’ dokumenti estraġudizzjarji; u (b) mir-Reġistratur tal-Qrati, lill-awtorità ċentrali, fil-każ ta’ dokumenti ġudizzjarji, u, bla ħsara għad-disposizzjonijiet ta’ din fit-Taqsima ta’ dan l-Att, l-awtorità ċentrali għandha tittrasmetti lura d-deċiżjoni lill-awtorità involuta. (3) Il-Ministru jista’ jagħmel regoli għar-rigward tal-ħlas tad-drittijiet u l-ħlas lura ta’ spejjeż li jsiru mill-awtorità ċentrali fit-trasmissjoni ta’ dokumenti taħt dan l-Att. 6. L-awtorità ċentrali tittrasmetti rapporti dwar notifiki. (1) Għall-finijiet tal-Artikolu 3 tal-Konvenzjoni tal-Aja tal-1965, l-awtorità ċentrali tkun kompetenti li tressaq talbiet għan-notifika ta’ dokumenti li joriġinaw f’Malta lill-awtorità ċentrali ta’ xi Stat Kontraenti ieħor, u dokument debitament notifikat mill-awtorità ċentrali skont il-Konvenzjoni tal-Aja tal-1965 għandu, għall-fini tal-liġi relevanti f’Malta, jitqies bħala li jkun ġie notifikat kif meħtieġ lill-persuna li jkun ġie lilha indirizzat. (2) L-awtorità ċentrali għandha f’kull każ ta’ talba għal notifika magħmula taħt din fit-Taqsima ta’ dan l-Att tistabbilixxi xi jkunu l-ispejjeż, jekk ikun hemm, li jitnisslu min-notifiki magħmula mill-awtorità ċentrali u li jistgħu jintalbu mingħand l-applikant konformi mal-Artikolu 12 tal-Konvenzjoni tal-Aja tal-1965. 7. Metodu ta’ kif issir in-notifika. Kap. 12. Meta Malta tkun l-iStat indirizzat għall-finijiet tal-Artikolu 5 tal-Konvenzjoni tal-Aja tal-1965, l-awtorità ċentrali għandha tara li d-dokument jiġi notifikat billi d-dokument jintehmeż ma’ ittra uffiċjali li tiġi ppreżentata fir-Reġistru tal-Qorti Ċivili, Prim’Awla, sabiex din tiġi notifikata lill-persuna indirizzata flimkien ma’ dak id-dokument, u dik l-ittra uffiċjali u dokumenti mehmuża għandhom jiġu notifikati skont il-metodi preskritti- (a) fl-artikolu 187(1), (2),) tal-Kodiċi ta’ Organizzazzjoni u Proċedura Ċivili, hekk kif iċ-ċirkostanzi tal-każ jistgħu jeħtieġu: Iżda r-riferenza għal kuraturi li jinħatru mill-qorti fl-imsemmi artikolu 187(7) ma tapplikax; jew (b) l-artikolu 187(8) tal-Kodiċi ta’ Organizzazzjoni u [żaħ Proċedura Ċivili [żaħ: Iżda l-proviso għal dak l-artikolu 187(8) ma jkunx japplika, hekk kif l-awtorità ċentrali tista’ tqis li jkun xieraq li tispeċifika fiċ-ċirkostanzi ta’ kull każ. 8. Dikjarazzjoni u oġġezzjonijiet. Emendat: III.2004.59. Konformi mad-dikjarazzjoni magħmula minn Malta, uri prodottaf fit-Taqsima A tat-Tieni Skeda li tinsab ma’ dan l-Att, kif provdut fit-tieni paragrafu tal-Artikolu 8 tal-Konvenzjoni tal-Ajatal-1965, ebda notifika ta’ dokumenti ma tista’ ssir minn xi Stat Kontraenti lil persuni li jkunu qegħdin Malta, direttament permezz tal-aġenti diplomatiċi jew konsulari ta’ dak l-iStat, sakemm id-dokument ma jkollux jiġi notifikat lil xi ċittadin tal-iStat li fih ikunu oriġinaw id-dokumenti; dik in-notifika għandha ssir permezz ta’ dak il-metodu li jkun aċċettat mil-liġi tal-iStat li fih joriġinad-dokument, sakemm dik in-notifika ma tkunx tinvolvi xi azzjoni li tmur kontra l-liġi ta’ Malta. 9. Applikabilità ta’ artikoli. (1) Id-disposizzjonijiet tal-artikoli 10 sa 15 għandhom ikunu japplikaw fil-każijiet kollha, f’affarijiet ċivili jew kummerċjali, meta jkun hemm okkażjoni li jiġi trasmess xi dokument ġudizzjarju jew estra ġudizzjarju li joriġina fi Stat Mhu x -Kontraenti għal notifika f’Malta. (2) Id-disposizzjonijiet tal-artikolu 16 għandhom ikunu japplikaw f’kull każ, f’affarijiet ċivili jew kummerċjali, meta jkun hemm okkażjoni li jiġi trasmess xi dokument ġudizzjarju jew estra ġudizzjarju li joriġina f’Malta għal notifika fi Stat Mhux -Kontraenti. (3) F’kull każ, meta l-indirizz tal-persuna li jkollha tiġi notifikata bid-dokument ma jkunx magħruf, l-awtorità ċentrali għandha tirrifjuta li taċċetta d-dokument sabiex dan jiġi trasmess. (4) Id-disposizzjonijiet ta’ dan l-artikolu m’għandhomx jiftiehmu bħala li jimponuxi obbligazzjoni fuq l-awtorità ċentrali li teserċita l-funzjonijiet tagħha taħt xi waħda mid-disposizzjonijiet ta’ din fit-Taqsima ta’ dan l-Att. 10. Rapport dwar notifika. (1) L-awtorità jew l-uffiċjal tal-qorti jew il-persuna kompetenti taħt il-liġi ta’ Stat Mhu x-Kontraenti li fih joriġinaw id-dokumenti, hawnhekk iżjed ’il quddiem imsejjaħ "l-applikant"," għandu jwassal lill-awtorità ċentrali talba għal notifika skont il-formola stabbilitaf fit-Taqsima A tat-Tielet Skeda li tinsab ma’ dan l-Att, mingħajrebda ħtieġa jew formalità ekwivalenti li ma tkunx dik provduta fl-imsemmija Taqsima A tat-Tielet Skeda. (2) (a) Id-dokument li għandu jiġi notifikat jew kopja tiegħu għandhom jinthemżu mat-talba. Sew it-talba u sew id-dokument għandhom jingħataw f’żewġ kopji u, jekk ma jkunux bl-ilsien Ingliż, għandhom jinthemżu magħhom żewġ traduzzjonijiet awtentikati tagħhom fl-ilsien Ingliż. (b) Għall-finijiet ta’ dan is-subartikolu, "traduzzjoni awtentikata" tfisser traduzzjoni li tiġi awtentikata bħala traduzzjoni vera u korretta tal-oriġinal mir-rappreżentant diplomatiku jew konsulari tal-Gvern ta’ Malta fl-iStat fejn toriġina it-talba u, jew, id-dokument. 11. Nuqqas ta’ tħaris. Jekk l-awtorità ċentrali tqis li t-talba ma tkunx konformi mad-disposizzjonijiet tal-artikolu 10, din għandha tgħarraf minnufih lill-applikant u tispeċifika l-objezzjonijiet tagħha għat-talba. 12. Metodu ta’ notifika. (1) Id-dokument għandu jiġi notifikat skont ir-regoli li hemm fl-artikolu 5, li għandhom, mutatis mutandis, ikunu japplikaw. (2) Dik il-parti tat-talba li jkun fiha sommarju tad-dokument li jkollu jiġi notifikat, għandha tiġi notifikata mad-dokument, fil-forma stabbilita fit-Tielet Skeda li tinsab ma’ dan l-Att. 13. Riferta tan-notifika. (1) Meta tkun saret notifika, l-awtorità ċentrali għandha timla riferta tan-notifika, li tkun fl-ilsien Ingliż, skont il-formola stabbilitaf fit-Taqsima B tat-Tielet Skeda li tinsab ma’ dan l-Att. (2) Ir-riferta għandha tkun tgħid li d-dokument ikun ġie notifikat u għandha tinkludi l-mod, il-post u d-data tan-notifika, u l-persuna li lilha jkun ingħata d-dokument. Jekk id-dokument ma jkunx ġie notifikat, ir-riferta għandu jkun fiha dak il-fatt u tagħti r-raġunijiet liżammew in-notifika milli ssir. Ir-riferta għandha wkoll issemmix’ikunu l-ħlasijiet mitluba għall-ispejjeż li jkunu saru għas-servizzi li jkunu ngħataw mill-awtorità ċentrali, li jiġu stabbiliti kif provdut fl-artikolu 14. (3) Iċ-ċertifikat għandu jintbagħat direttament mill-awtorità ċentrali lill-persuna li tkun applikat għan-notifika. 14. Spejjeż tan-notifika. L-awtorità ċentrali għandha, f’kull każ ta’ talba għal notifika li ssir ilha taħt din fit-Taqsima ta’ dan l-Att, tistabbilixxi x’ikunu l-ispejjeż li joħorġu mis-servizzi li jkollhom jingħataw minnha fl-għemil tan-notifika. L-awtorità ċentrali m’għandhiex tmexxi ’l quddiem applikazzjoni kemm-il darba l-ispejjeż hekk stabbiliti ma jkunux ġew depożitati għandha jew tkun ingħatat sigurtà biżżejjed għal dak il-pagament. L-ispejjeż hekk stabbiliti għandhom jiġu indikati fir-riferta tan-notifika msemmija fl-artikolu 13. 15. (1) Meta talba għal notifika tkun konformi mad-disposizzjonijiet ta’ din fit-Taqsima ta’ dan l-Att, l-awtorità ċentrali tista’ tirrifjuta li tikkonforma magħha biss jekk tqis li t-tħaris tagħha jkun jikkontravvjeni is-sovranità jew is-sigurtà ta’ Malta. Ma tistax tirrifjuta li tikkonforma ruħha unikament minħabba f’li, taħt il-liġi interna ta’ Malta, Malta t afferma li għandha ġurisdizzjoni esklużiva fuq il-mertu tal-azzjoni inkwistjoni, jew f’li l-liġi interna ta’ Malta ma tkunx tippermetti l-azzjoni li konnessjoni magħha ssir it-talba. (2) L-awtorità ċentrali għandha, fil-każ ta’ rifjut, minnufih tavża lill-applikant u tagħti r-raġuni għaliex tkun qegħda tirrifjuta. 16. Trasmissjoni ta’ talbiet għal notifika u ta’ dokumenti lil Stat Mhux-Kontraenti. L-awtorità ċentrali tkun kompetenti li tirċievi, tipproċessa u tittrasmetti talbiet għal notifika u dokumenti li joriġinaw f’Malta lill-awtoritajiet kompetenti jew persuni ta’ xi Stat Mhu x-Kontraenti għan-notifika f’dawk l-iStati- (a) permezz tar-Reġistratur tal-Qrati, fil-każ ta’ dokumenti ġudizzjarji, skont dawk ir-regoli li jistgħu jiġu preskritti; u (b) permezz tal-applikant, fil-każ ta’ dokumenti estraġudizzjarji, li għandu jiddepożita, fl-uffiċċju tal-awtorità ċentrali, kopja awtentikata tad-dokument fl-ilsien ta’ Stat Kontraenti, minbarra Malta, fejn ikun se jiġi trasmess id-dokument. Taqsima III Il-Konvenzjoni tal-Aja dwar il-Ġbir ta’ Xiehda Barra mill-Pajjiż f’Affarijiet Ċivili jew Kummerċjali (18 ta’ Marzu, 1970) 17. Skop tal-applikabilità. Bla ħsara għad-disposizzjonijiet ta’ din fit-Taqsima ta’ dan l-Att, id-disposizzjonijiet tal-Kapitoli I u II tal-Konvenzjoni tal-Aja tal-1970 għandu jkollhom il-forza ta’ liġi f’Malta. 18. Funzjonijiet u ġurisdizzjoni. (1) Il-funzjonijiet tal-awtorità ċentrali taħt il-Konvenzjoni tal-Aja tal-1970 għandhom jitwettqu mill-awtorità ċentrali maħtura taħt l-artikolu 4, u kull ittrarogatorja li tasal mingħand awtorità ġudizzjarja ta’ xi Stat Kontraenti, magħmula taħt il-Konvenzjoni tal-Aja tal-1970, għandha tkun indirizzata lill-awtorità ċentrali, li għandha tittrasmettiha lill-qorti kompetenti permezz ta’ rikors. (2) Il-Prim’Awla tal-Qorti Ċivili u, meta x-xhud ikun joqgħod Għawdex, il-Qorti tal-Maġistrati (Għawdex) fil-kompetenza superjuri tagħha jew xi qorti oħra li l-Ministru jista’ b’ordni jistabbilixxi minn żmien għal żmien, għandu jkollhom ġurisdizzjoni sabiex jesegwixxu itt ri rogatorji, li jaslu min għand awtorità ġudizzjarja ta’ Stat Kontraenti, magħmula taħt il-Konvenzjoni tal-Aja tal-1970. 19. Għall-finijiet tal-Artikolu 8 tal-Konvenzjoni tal-Aja tal-1970, il-persunal tal-qorti tal-awtoritajiet li jkunu qegħdin jitolbu l-esekuzzjoni ta’ ittrarogatorja magħmula taħt il-Konvenzjoni tal-Aja tal-1970 jistgħu, jekk ikunu awtorizzati mill-awtorità ċentrali, jkunu preżenti fl-esekuzzjoni tal-ittra rogatorja. 20. Meta ma japplikawx ċerti artikoli. Kap. 12. (1) Id-disposizzjonijiet tal-artikoli 614), 618, 619, 620 u 622(2) tal-Kodiċi ta’ Organizzazzjoni u Proċedura Ċivili [żaħ m’għandhomx ikunu japplikaw għal xi Stat Mhu x -Kontraenti fl-esekuzzjoni ta’ itt ri rogatorji mibgħutin mill-awtorità ġudizzjarja ta’ Stat Kontraenti magħmula taħt il-Konvenzjoni tal-Aja tal-1970. (2) Il-Ministru jista’, b’regoli magħmula taħt dan l-artikolu, jistabbilixxi l-proċedura li għandha tiġi segwita fil-każ ta’ itt ri rogatorji magħmula minn xi Stat Kontraenti, minbarra Malta, għax-xiehda ta’ persuna li tkun toqgħod Malta. (3) Bla ħsara għad-disposizzjonijiet tas-subartikoli), il-qorti għandha tittrasmetti l-ittra rogatorja, sew direttament lill-awtorità ċentrali tal-iStat li jkun qed jagħmel it-talba jew permezz tal-awtorità ċentrali ta’ Malta. 21. Riserva. Emendat: III.2004.60. Konformi mar-riserva, li għamlet Malta, skont il-paragrafu 2 tal-Artikolu 4 tal-Konvenzjoni tal-Aja tal-1970, li t-test tagħha jinsabri prodottf fit-Taqsima B tat-Tieni Skeda, itt ri rogatorji trasmessi permezz tal-awtorità ċentrali għandhom isiru f’xi waħda mill-ilsna uffiċjali ta’ Malta. Taqsima IV Il-Konvenzjoni tal-Aja dwar l-Aċċess Internazzjonali għall-ġustizzja (25 ta’ Ottubru, 1980) 22. (1) Bla ħsara għad-disposizzjonijiet li ġejjin ta’ dan l-artikolu, il-Konvenzjoni tal-Aja tal-1980 għandu jkollha l-forza ta’ liġi f’Malta. (2) Bla ħsara għad-disposizzjonijiet tal-artikoli 23 sa 26, u bla ħsara għar-riserva magħmula minn Malta, uri prodotta fir-Raba’ Skeda li tinsab ma’ dan l-Att, id-disposizzjonijiet tal-Kapitolu I tal-Konvenzjoni tal-Aja tal-1980 għandu jkollhom il-forza ta’ liġi f’Malta. (3) Meta l-applikant għall-għajnuna legali jkun joqgħod barra mill-pajjiż, ikun meħtieġ li jintbagħat lill-awtorità ċentrali ċertifikat, maħruġ mill-awtorità trasmittenti maħtura taħt l-Artikolu 4 tal-Konvenzjoni tal-Aja tal-1980, li jkun jiċċertifika li l-applikant ikollu jedd għal dan, u l-awtorità ċentrali għandha, permezz ta’ rikors, titlob lill-qorti kompetenti li tikkonferma li l-applikant ikollu jedd għall-għajnuna legali. (4) Meta l-applikant ikun joqgħod Malta, l-applikant għandu personalment jitlob lill-awtorità ċentrali sabiex din tapplika f’ismu lill-awtorità ċentrali barra mill-pajjiż, permezz ta’ applikazzjoni flimkien ma’ ċertifikat, maħruġ mill-awtorità trasmittenti maħtura taħt l-Artikolu 4 tal-Konvenzjoni tal-Aja tal-1980, li jkun juri li l-applikant hekk ikollu jedd għall-għajnuna legali, taħt id-disposizzjonijiet tal-Konvenzjoni tal-Aja tal-1980. 23. Awtorità ċentrali. L-awtorità ċentrali msemmija fl-artikolu 4 għandha tkun kompetenti li tirċievi u li tieħu azzjoni dwar applikazzjonijiet għall-għajnuna legali ppreżentati taħt il-Kapitlu I tal-Konvenzjoni tal-Aja tal-1980. 24. Ġurisdizzjoni. (1) Fejn l-awtorità ċentrali tkun tal-fehma li l-applikant ma għandux ikun ammess għall-benefiċċju għall-għajnuna legali, l-applikant ikollu d-dritt jagħmel rikors lill-Prim’Awla tal-Qorti Ċivili, fi żmien sebat ijiem mid-data li tiġi lilu notifikata d-deċiżjoni tal-awtorità ċentrali; il-Qorti tista’ - (a) jew tagħti d-digriet tagħha incamera; jew (b) tagħti d-digriet tagħha waqt seduta bil-miftuħ, wara li tisma’ l-partijiet, dwar jekk tilqax jew tiċħadx ir-rikors. (2) Id-deċiżjoni tal-Qorti Ċivi li tkun waħda finali. 25. Fejn l-applikant jiġi ammess għall-benefiċċju għall-għajnuna legali, għandhom ikunu japplikaw id-disposizzjonijiet tal-artikoli 918 sa 926 tal-Kodiċi ta’ Organizzazzjoni u Proċedura Ċivili. 26. Awtorità trasmittenti. L-awtorità ċentrali għandha tkun l-awtorità trasmittenti għall-finijiet tal-Artikolu 5 tal-Konvenzjoni tal-Aja tal-1980, u jkollha l-funzjoni li tirċievi, tipproċessa u twassal applikazzjonijiet għall-għajnuna legali lill-awtorità ċentrali xierqa fl-iStat mitlub. 27. Bla ħsara għad-disposizzjonijiet tal-artikolu 28, il-provvedimenti tal-Kapitolu II tal-Konvenzjoni tal-Aja tal-1980 għandu jkollhom il-forza ta’ liġi f’Malta. 28. Awtorità ċentrali. (1) L-awtorità ċentrali msemmija fl-artikolu 4 għandha twettaq il-funzjonijiet speċifikati fl-Artikolu 16 tal-Konvenzjoni tal-Aja tal-1980. (2) L-awtorità ċentrali għandu jkollha s-setgħa li tasal għal deċiżjoni finali dwar applikazzjonijiet li jsirulha minn awtoritajiet trasmittenti ta’ xi Stat Kontraenti ieħor, jew b’kull mod ieħor, speċifikat fl-Artikolu 16 tal-Konvenzjoni tal-Aja tal-1980, sabiex jiġu esegwiti ordnijiet li jistgħu jkunu infurzati u li għalihom japplika l-Artikolu 16 tal-Konvenzjoni tal-Aja tal-1980, u għall-finijiet tal-Kapitlu II tal-imsemmija Konvenzjoni, l-awtorità ċentrali għandha wkoll tkun l-awtorità kompetenti li tiddeċiedi dwar applikazzjonijiet bħal dawk. (3) Għall-finijiet tal-esekuzzjoni tad-deċiżjoni tal-applikazzjonijiet imsemmija fis-subartikolu (2) bħala titolu esekuttiv, jkun biżżejjed għall-finijiet ta’ dan l-Att li l-applikant jew l-awtorità ċentrali- (a) jitolbu ħlas mill-ġdid tal-garanzija għall-ħlasijiet; jew (b) jitolbu ordni għall-ispejjeż, b’ittra uffiċjali ppreżentata fir-reġistru tal-Qorti Ċivili, Prim’Awla, li magħha jkun hemm mehmuża kopja uffiċjali tad-deċiżjoni tal-awtorità kompetenti. (4) Bla ħsara għad-disposizzjonijiet tas-subartikolu (3), id-deċiżjoni għandha tikkostitwixxi titolu esekuttiv fil-kuntest tat-tifsira u għall-finijiet tat-Titolu VII tat-Taqsima I tat-Tieni Ktieb tal-Kodiċi ta’ Organizzazzjoni u Proċedura Ċivili. (5) M’għandu jkun hemm ebda dritt ta’ appell kontra d-deċiżjoni tal-awtorità ċentrali fil-każijiet imsemmija f’dan l-artikolu. It-Taqsima V- l-artikoli 29 sa 40 (it-tnejn inklużi) -imħassra bl-Att III.2006.20. Taqsima VI Disposizzjonijiet ġenerali 41. Regolamenti. (1) Il-Ministru jista’ jagħmel regolamenti li bihom jippreskrivi kull ħaġali bis-saħħa ta’ dan l-Att tenħtieġ li tiġi preskritta u ġeneralment għat-twettiq tad-disposizzjonijiet ta’ dan l-Att. (2) Mingħajr preġudizzju għall-ġeneralità tas-subartikolu (1) jistgħu jsiru regolamenti, b’mod partikolari, sabiex jistabbilixxu il-kriterji li għandhom jiġu applikati mill-awtorità ċentrali biex jiġu determinati l-ispejjeż li jkunu saru minnha skont id-disposizzjonijiet tal-artikolu 14. (3) Mingħajr preġudizzju għall-ġeneralità tas-subartikolu (1), dawk ir-regolamenti jistgħu, mutatis mutandis, ikunu jipprovdu dwar il-proċedura għal rikorsi quddiem il-qorti taħt xi disposizzjoni tat-Taqsima V ta’ dan l-Att u dwar id-dokumenti li għandhom jinġiebu u l-avviżi u l-informazzjoni li għandhom jingħataw f’dak li għandu x’jaqsam ma’ xi rikors bħal dak. 42. Konflitt bejn it-testi. Fl-Ewwel, it-Tieni u r-Raba’ Skedi li jinsabu ma’ dan l-Att, jekk ikun hemm xi konflitt bejn it-test Ingliżu dak Malti, it-test Ingliż għandu jipprevali. 43. Ratifika ta’ Konvenzjonijiet. Emendata: III.2006.21. Bis-saħħa ta’ dan l-Att, il-Gvern ta’ Malta huwa b’dan awtorizzat li jirratifika kull jew xi waħda mill-Konvenzjonijiet.